सपा-बसपा ने 15 साल के शासन काल में उत्तर प्रदेश को बर्बाद कर दिया। 15 साल के किये हुए गडढों को हमने भरा। हम जातिवाद और परिवाद की राजनीति नहीं करते हम विकास की राजनीति करते है। हमारी पार्टी का उद्देश्य है कि दल का नुकसान चाहे हो जाये पर पार्टी का नुकसान नहीं होना चाहिए। सभी समाज का सम्मान हो यही हमारा नारा है। हम काशीराम जी और राम मनोहर लोहिया के नाम से भी सड़क बनाएंगे। आपने हमें 73 सीटें देकर हमारे मोदी जी को प्रधानमंत्री बनाया है। पिछड़ा वर्ग आयोग को संवैधानिक मान्यता हमारे मोदी जी ने दे दी है। आपने जिन पार्टियों का पत्ता साफ कर दिया था वो आज हमें साफ करने की बात करते हैं। वो ये भूल जाते है सभी पिछड़ा वर्ग भाजपा के साथ कन्धे से कन्धा मिलाकर खड़ा है। हमारे पास पिछड़े वर्ग का सबसे बड़ा गुलदस्ता है जो आपने मोदी जी को दिया है। एक बार आपसे फिर अपील करता हूँ कि हमारे मोदी जी का 56 इंच का सीना को एक और मौका दीजिए की वो नए भारत का निर्माण को पूरा कर सके। ‘‘2019 की करो तैयारी पिछडे़ वर्ग की है जिम्मेदारी नरेन्द्र मोदी की दूसरी पारी‘‘।